《满庭芳 赋刘聚卿所藏大小忽雷》
清代·朱祖谋

蜀国冰弦，胡沙尘柱，双檀离合千场。春风几曲，乐府小沧桑。

内宴倾杯趁拍，亲曾傍、红袖眧阳。伤心是，玉宸零落，一例委霓裳。

东塘。曾识曲，六么按出，孤咽清商。又比翼鹍鸡，飞下彫堂。

安得双声绛树，琉璃甲、对拨龙香。人间世，惊雷破柱，重与话兴亡。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。